Seboka sa Naha se theile Komiti ya Tshohanyetso ho etsa tekolo e hokahaneng ya phano ya ditshebeletso ka mokotaba ona " Ho sebetsa hammoho ho netefatsa phano ya ditshebeletso tsa boleng setjhabeng". Taelo ya Komiti ke ho fumana lesedi ka tswelopele mabapi le phano ya ditshebeletso le mehato e nkuweng moo ho bileng teng mehwanto, le hore ke diphephetso dife tse teng, hore ho kgonwe ho tekwa tlaleho e hlakileng, ditlhahiso tse fihlellehang le moralo wa tshebetso o sisintsweng.
Ho fihlela mothating ona, Komiti e nkile maeto a hokahaneng ho ya dibakeng tsa mahaeng le tsa ditoropong, le ho nonya maikutlo a setjhaba Palamenteng le diprofenseng. Nonyo ya maikutlo a setjhaba Palamenteng e etsahetse mohla la 2 - 4 Hlakola 2010.
Nakong ya ketelo diprofenseng, Komiti e tla hlahloba ditsha e be e kopane le setjhaba, bahlanka ba mmuso wa dibaka, bahlanka ba lefapha la mmuso wa diprofense, dikomiti tsa mabatowa, mekgatlo ya baahi le bahwebi. Nonyo ena ya maikutlo e tla ba mohla la 17- 21 Motsheanong 2010 diprofenseng tse tharo.